sasicodes/solvari-1 huggingface dataset:
உலகம் புரியாத விடலைப் பருவம் உணர்ச்சிகளைக் கையாளப் பழகியிராத இரண்டுங்கெட்டான் வயது சமூகப் பாத்திரத்தின் முக்கியத்துவத்தை உணர்த்தியிராத பொறுப்புணர்வற்ற வளர்ப்பு முறை பொருளாதார பிரச்சினைகளை சமாளிக்க வேலையைத் துரத்தும் பெற்றோரால் கவனிக்கப்படாமல் விடப்படுவது அதிகரித்து வரும் நுகர்வுக் கலாச்சாரம் மற்றும் தனிநபர்வாதம் இவற்றோடு சேர்த்து கையில் அதிநவீன தகவல் தொழில்நுட்பம்.
இந்தக் ரசாபாசமான கூட்டுக்கலவை என்பது தவிர்க்கவியலாதபடிக்கு மாணவ சமுதாயத்தை திறந்து வைக்கப்பட்டிருக்கும் அசிங்கமான உலகம் ஒன்றின் வாசலுக்குள் தள்ளி விடுகிறது.
செல்பேசியில் கிடைக்கும் இணையத்தை அறிவைத் தேடித்தெரிந்து கொள்வதற்காகவோ கல்வி சம்பந்தப்பட்ட துறை வாரியான தகவல்களைத் தேடிப் படிப்பதற்காகவோ இவர்கள் பயன்படுத்துவதில்லை.
முகநூலில் பெண்களை நட்பாக்குவது அவர்களோடு ஆபாசமாக உரையாடுவது ஆபாசப் படங்கள் மற்றும் வீடியோக்களைப் பரிமாறிக் கொள்வது போன்றவற்றுக்காகவே பிரதானமாகப் பயன்படுத்துகிறார்கள்.
அவ்வகையில் செல்பேசி என்பது மலிவான போர்னோ பாலியல் இணையத்தின் மெய்நிகர் அனுபவங்களில் தோய்ந்தெழுவது அலுத்துப் போகும் போது அதையே செயல்முறையில் பரீட்சித்துப் பார்க்க முற்படுகிறார்கள்.
ஒருநாள் முழுவதும் செல்பேசியில் இணையம் பயன்படுத்த வகை செய்யும் ஐந்து ரூபாய் ரீசார்ஜ் கூப்பன்களை பெரும்பாலான செல்பேசி நிறுவனங்கள் வழங்குகின்றன.
பெற்றோர் பேருந்துக் கட்டணத்திற்காகவும் கைச் செலவுகளுக்காகவும் கொடுக்கும் காசை மிச்சப்படுத்தினால இணையச் செலவுகளை ஈடுகட்டிக் கொள்ளலாம்.
தமது பகுதியில் வசிக்கும் நடுத்தர வர்க்கத்தைச் சேர்ந்த திருமணமான பெண்களின் செல்போன் எண்களை எப்படியோ அறிந்து கொள்ளும் மாணவர்கள் அதை இந்த நட்பு வட்டத்திலிருப்பவர்களோடு பரிமாறிக் கொள்கிறார்கள்.
நல விசாரிப்பு குறுந்தகவல்கள் மெல்லிய நகைச் வைக் குறுந்தகவல்கள் மெல்லிய ஆபாச நகைச்வைகள் என்று கொஞ்சம் கொஞ்சமாக வளர்த்துக் கொண்டே போய் ஒரு கட்டத்தில் மணிக்கணக்காக பேசுவது ஆபாச நகைச் வைகளைச் சொல்வது ஆபாசப் பேச்சு என்று வளர்த்து விடுகிறார்கள்.
பொறியியல் கல்லூரிகளில் படிக்கும் நடுத்தர மேல் நடுத்தர வர்க்கங்களைச் சேர்ந்த மாணவர்கள் இவ்வாறு நட்பாகும் பெண்களைத் தமது பாலியல் வக்கிரங்களைத் தீர்த்துக்கொள்ளப்பயன்படுத்திக் கொள்கிறார்கள்.
அரசு மற்றும் அரசு உதவி பெறும் கலை அறிவியல் கல்லூரிகளின் மாணவர்களோ பிரதானமாக மிரட்டிப் பணம் பறிப்பதற்காக இதில் ஈடுபடுகிறார்கள்.
தனது செல்பேசிகளுக்கு ரீசார்ஜ் செய்து கொள்வது அதிலேயே சினிமா டிக்கெட்டுகள் முன்பதிவு செய்து வாங்குவது ஆடம்பரமான துணிமணிகள் வாங்கிக் கொள்வது குடிப்பதற்கு காசு வாங்குவது என்று பணம் கறப்பதற்கான தேவைகள் நீள்கிறது.
புதுப்புது பாணிகளில் முடிவில்லாமல் குவியும் நகரத்து வசதிகளை துய்ப்பதற்கான குறுக்கு வழியாக இத்தகைய விபரீதங்களை மாணவர்கள் செய்கிறார்கள்.
சக வயது மாணவிகளைக் காதலிக்கும் ஒரு சில மாணவர்கள் அந்தக் காதலியை திரைப்படத்திற்கு அழைத்துச் செல்லவும் பரிசுப் பொருட்களை வாங்கித் தரவும் இன்னும் வேறு காதல் நடவடிக்கைகளுக்கு ஆகும் செலவுகளையும் கூட தனது ஆபாசப்பேச்சுக் கூட்டாளியிடமிருந்து பெற்று சமாளித்துக் கொள்கிறார்களாம்.
ஒரு கட்டத்திற்கு மேல் குறிப்பிட்ட பெண்களோடு பேசுவது சலித்துப் போனால் தம்மிடம் உள்ள எண்களை நண்பர்களிடம் கொடுத்து அதற்குப் பதிலாக வேறு எண்களை வாங்கிக் கொள்கிறார்கள்.
ஆபாசப்சுக் கலாச்சாரத்திற்கு ஆட்பட்டிருக்கும் மாணவர்கள் இதன் ஆபத்தான தொடர் விளைவுகள் பற்றிய பிரக்ஞையற்று இருக்கிறார்கள்.
கட்டுப்பாடுகளுக்கு உட்பட்ட வாழ்க்கை முறை பொறுப்புகளுடன் வயதுக்கேற்ற கடமைகளை ஆற்றுவது சமூகரீதியான ஒழுக்க நெறிகளைப் பின்பற்றுவது எல்லாம் பழங்கதைகளாகவும் கட்டுப்பெட்டித்தனங்களாகவுமே இவர்களால் நகைக்கப்படுகின்றன.
மாணவர்களின் ஆதர்சங்களாய் வெள்ளித்திரையில் தோன்றும் நாயகர்கள் காட்டும் விட்டேத்தித்தனமும் சில்லறைத்தனமும் ஆணாதிக்க பொறுக்கித்தனமும் பொதுக் கலாச்சாரங்களாய் திரைக்கு வெளியே ஏற்றுக்கொள்ளப்படுகின்றன.
உடன் படிக்கும் மாணவர்களில் வசதியுள்ளவர்கள் ஆடம்பர நுகர் பொருட்களைத் துய்ப்பதன் மூலம் ஏற்படுத்தும் முன்னுதாரணம் வாய்ப்பற்றவர்களிடம் ஏக்கத்தையும் வாய்ப்பை மறுக்கும் வரம்புகளை உடைத்தெறியும் வெறியையும் தோற்றுவிக்கிறது.
விளைவாக செல்பேன் வாங்க செயின் அறுப்பும் அதை ரீசார்ஜ் செய்ய ஆண்டிகள் ச்தணதூ அவர்களது மொழியில் நடுத்தர வயதுப் பெண் தொடர்பை ஏற்படுத்திக் கொள்வதும் இவர்களிடம் எந்தவிதமான குற்றவுணர்ச்சியையும் ஏற்படுத்துவதில்லை.
செல்பேசிகள் வழியே தொடர்ச்சி யான இணையத் தொடர்பும் முகநூலில் மூழ்கிக் கிடப்பதும் அதில் கிடைக்கும் தொடர்புகளோடு ஆபாசமாகப் பேசிக் களிப்பதும் என்று சதாசர்வகாலமும் எதார்த்த உலகிலிருந்து விலகி சஞ்சரிக்கும் இம்மாணவர்களின் பண்புக் கூறுகள் பாரிய அளவில் மாற்றத்துக்குள்ளாகி வருகின்றன.
மாணவப் பருவத்துக்கே உரித்தான புதுமைகளை படைக்கும் ஊக்கத்தை வெளிப்படுத்துவது குழு உணர்ச்சியையும் அதன் வழியே ஒரு சமூக உணர்ச்சியையும் ஏற்படுத்தும் விளையாட்டுகளில் ஈடுபடுவது சிக்கலானவைகளைச் சட்டென்று கிரகித்துக் கொள்ளும் இளமைத் துடிப்புள்ள மூளைச் செயல்பாடுகள் போன்ற நேர்மறை அம்சங்களை மெல்ல மெல்ல அவர்கள் இழந்து வருகின்றார்கள்.
செல்பேசி இணையத் தொடர்பு மூலம் ஆபாசப் படங்களைப் பார்ப்பதும் அதையே பேச்சிலும் செயலிலும் விரித்துச் செல்லும் செல்பேசி நட்புகளும் இம்மாணவர்களின் மிருக உணர்ச்சியைக் கிளர்ந்தெழச் செய்து ஹார்மோன்களைத் தாறுமாறாக இயக்கி சிந்தனையின் சமன்பாட்டையே குலைக்கின்றன.
மலிவான பாலியல் உணர்ச்சித் தூண்டுதல்களுக்குமட்டுமே வினையாற்றிப் பழகிப் போன மூளையின் நரம்புகள் இவர்களின் கவனத்தை கல்வியிலிருந்தும் விளையாட்டிலிருந்தும் சமூகப் பொறுப்புணர்விலிருந்தும் விலக்கி நிறுத்துகின்றன.
தனியார்மயத்தின் விளைவாய் மணவர்களிடமிருந்து அந்நியமாக்கப் பட்டிருக்கும் கல்வி உயர்ந்து வரும் கல்விக் கட்டணங்கள் புறக்கணிக்கப்படும் கல்விக்கான உட்கட்டமைப்பு வசதிகள் வேலையின்மை என்று மாணவர் சமுதாயத்தை நேரடியாக பாதிக்கக்கூடிய எந்த விசயத்திலும் இது போன்ற கலாச்சார சீரழிவுக்குள்ளாகும் மாணவர்கள் கவலை கொள்வதோ எதிர் வினையாற்றுவதோ இல்லை.
முதலாளித்துவ நுகர்வு வெறியின் அடிப்படை விதியான எப்போதும் புதியவைகளைத் தேடித் துய்ப்பது எந்த வழியிலாவது நுகர்ந்து விடுவது என்பது இவர்களை ஆவலுடன் அலைய வைக்கிறது.
மூன்று அங்குல அகலத் தொடுதிரை வசதி கொண்ட செல்பேசிகள் அளிக்கும் காட்சி இன்பத்தை விட அதிகமான இன்பத்தை புதிதாக சந்தையில் இறங்கியிருக்கும் நான்கு அங்குல அகலத் தொடுதிரை செல்பேசிகள் வழங்க வல்லது என்றால் அதை அடைய எந்த எல்லைக்கும் செல்ல இம்மாணவர்கள் துணிகிறார்கள்.
இவர்களுடைய நட்பு வட்டத்தில் இந்த சாகசங்கள் ஏற்படுத்திக் கொடுக்கும் நாயக பிம்பத்துக்குக் கிறங்கிப் போகிறார்கள் தங்களது பொறுக்கித்தனத்தை சாகசம் என்ற பெயரில் தொடரவும் செய்கிறார்கள்.
பொருள் நுகர்வின் மேல் உண்டாகும் மோகத்திற்கும் அந்த மோகத்தைத் தணித்துக் கொள்ள குற்றச் செயலில் ஈடுபவதற்கும் இடையேயான எல்லக் கோடு என்பதே கற்பனையானது தான்.
ஈவ் டீசிங்கில் வரம்பு மீறாத வரை குற்றம் இல்லை என்று சொல்வது போல மாணவர்களின் இந்த சீரழிவுக் கலாச்சாரத்திற்கும் அப்படி சில வரம்புகளை கற்பித்துக் கொள்கிறார்கள்.
பாதை எதுவாயிருப்பினும் இலக்கு என்னவாயிருக்கிறது என்பதே முக்கியமானதாகி விட்ட இந்நிலையில் மேற்கொண்டிருக்கும் பாதையில் தடுமாறி ஏதேச்சையாக மாட்டிக் கொள்பவர்கள் குற்றவாளியாகிறார்கள் மாட்டாதவர்களின் கெட்டிக்காரத்தனம் போற்றப்படுகிறது.
சம்பந்தப்பட்ட மாணவர்களின் பெற்றோர்கள் தமது பிள்ளைகள் இந்தச் சின்ன வயதிலேயே இணையதளங்கள் செல்பேசிகள் என்று நவீனதொழில்நுட்ப சாத்தியங்களில் புகுந்து விளையாடுவதைப் பார்த்து புளங்காகிதம் அடைகிறார்கள்.
ஓரளவு விபரம் தெரிந்த நடுத்தரவர்க்கத்தினரா இவறையெல்லாம் ஒரு வரையறையோடு பயன்படுத்திக் கொள்வதில் தவறில்லை என்றே கருதுகிறார்கள்.
இந்த வசதிகளையெல்லாம் அனுபவிக்கனும் சார் பேருந்திலோ தொடர் வண்டியிலோ தெருமுனை தேநீர்க் கடையிலோ அல்லது வேறு எங்காவதுமோ பொருளாதார உலகமயமாக்கலைப் பற்றிய பேச்சை எடுத்தவுடன் பாடமெடுக்கும் நடுத்தர வர்க்கத்தினரை எங்கும் காணலாம்.. ஆம் தொழில்நுட்பம் உலகமயமாகியுள்ளது.
அமெரிக்கத் தேர்தல் பிரச்சாரத்தில் மிஷேல் ஒபாமா வடித்த அற்பவாதக் கண்ணீர் அவரது கன்னங்களினூடே வழிந்து ஆண்டிபட்டியில் விழுவதை தொழில்நுட்பத்தின் வளர்ச்சி சாதித்துள்ளது.
பொருளாதார உலகமயமாக்கம் தொழில்நுட்பத்தை மட்டும் உலகமயமாக்கவில்லை அதோடு சேர்த்து நுகர்வு வெறியையும் அதற்கு ஏதுவான முதலாளித்துவ தனிநபர் கலாச்சாரத்தையும் அது உண்டாக்கும் சமூகச் சீரழிவுகளையும் சேர்த்தே உலகமயமாக்கியுள்ளது.
ஆபாசப் படங்கள் தரவிறக்கம் செய்யும் இணைய தளங்கள் இந்தியாவில் சட்ட விரோதம் ஆனால் மேற்கின் பல்வேறு நாடுகளில் அது சட்டப்பூர்வமானது.
இணைய வெளியில் பரவிக் கிடக்கும் ஆபாசக் குப்பைகளை எவர் நினைத்தாலும் எந்த நேரத்திலும் எந்த நாட்டிலிருந்தும் தரவிறக்கம் செய்து கொள்வதை அது சாத்தியப்படுத்தியுள்ளது.
செல்பேசி நிறுவனங்கள் சந்தைப் பொருளாதாரம் தோற்றுவித்திருக்கும் கழுத்தறுப்புப் போட்டியைச் சமாளிக்கவும் உலகப் பொருளாதார பெருமந்தம் தோற்றுவித்திருக்கும் நெருக்கடியிலிருந்து தப்பித்துக் கொள்ளவும் எந்தளவுக்கும் இறங்கிப் போகத் தயாராய் உள்ளன.
ஒரு பக்கம் லாப வெறியோடு அலையும் செல்பேசி நிறுவனங்கள் இன்னொரு பக்கம் வெட்டி அரட்டைக் கலாச்சாரத்துக்கும் இணையத்தின் கசடுகளுக்கும் அடிமையாக்கப்பட்ட இளைஞர் கூட்டம்.
இந்தப் பண்பாட்டை மேலும் வளர்த்தெடுத்து கல்லா கட்டும் விதமாகவே விதவிதமான ரீசார்ஜ் கூப்பன்கள் மலிவான விலையில் சிம் கார்டு மலிவான விலையில் கொரிய செல்பேசிகள் மலிவாக இணைய வசதி என்று செல்பேசி நிறுவனங்கள் தங்களிடையே போட்டி போடுகின்றன.
பள்ளி கல்லூரி மாணவர்கள் மத்தியில் பரவியுள்ள ஆபாசக் கலாச்சாரத்தில் கால் நனைக்கும் அளவிற்கு துணிச்சல் இல்லாதவர்களுக்காகவே இதை ஒரு முறைப்படுத்தப்பட்ட தொழிலாக சில நிழல் நிறுவனங்கள் நடத்துகின்றன.செல்பேசி நிறுவனங்களும் இதைக் கண்டும் காணாமலும் தொடர அனுமதிக்கின்றன.
மாத ஊதியத்திற்காக அமர்த்தப் படும் பெண்கள் குறிப்பிட்ட சில எண்களில் அழைத்தால் மலிவான பாலுணர்ச்சியைத் தூண்டுவது போல் பேசுகிறார்கள்.
இதற்காகவே நட்புக்காக அழைக்க வேண்டிய எண்கள் தனிமையைத் தீர்த்துக்கொள்ள அழைக்க வேண்டிய எண்கள் என்று சம்பந்தப்பட்ட நிழல் நிறுவனங்கள் செய்தித்தாள்களில் விளம்பரங்கள் செய்கின்றன மட்டுமின்றி செல்பேசி நிறுவனங்களே குறுந்தகவல்கள் மூலமும் விளம்பரங்கள் செய்கின்றன.
இவை சட்டப்பூர்வமாக அனுமதிக்கப்படும் சூழலில் பெண்களிடம் பேசி அவர்களைப் பயன்படுத்த நினைக்கும் மாணவர்களின் செயல் எங்ஙனம் குற்ற உணர்வை ஏற்படுத்தும்?
அற்றது நீக்கி உற்றதைப்பருகும் அன்னப் பறவை போல உலகமயமாக்கலின் நற்பயன்களை மாத்திரம் பெற்றுக்கொண்டு அதன் தீமைகளில் இருந்து எவரும் தப்பித்துக்கொள்ள முடியாது.
ஆனால் தனது பிள்ளை வழி தவறிச் செல்வதை தற்செயலாகவோ அல்லது விசயம் முற்றி விவகாரமாக வெடிக்கும்போதோ அறிய நேரும் பெற்றோர் அவ்வாறு முடியும் என்று இன்னமும் நம்புகிறார்கள்.
ஒரு படையெடுப்பைப் போல் கலாச்சார அரங்கில் நிகழும் தாக்குதல்களை எதிர்கொண்டு முறியடிக்க வேண்டுமெனில் புறநிலையில் இதற்கு மாற்றான ஒரு புதிய கலாச்சாரத்தை நிறுவ சமூக பொருளாதாரத் தளங்களில் போராடுவதும் அதை சொந்த வாழ்க்கையில் நடைமுறைப்படுத்த அக நிலையில் போராடுவதுமே உதவி செய்யும்.
மறுகாலனியாக்க பொருளாதாரக் கொள்கைகளையும் அரசியல் கொள்கைகளையும் எதிர்த்துப் போராடுவதன் ஊடாகத் தான் இந்த மாற்றுக் கலாச்சாரத்தை வரித்துக் கொள்வதும் சாத்தியமாகும்.
எளிமையாகச் சொல்வதாக இருந்தால் சமூக உணர்வு பொறுப்பின் மூலமே நுகர்விலும் வருமானத்திலும் தனிநபர் வாதத்தை முன்வைத்து வரும் இந்த கலாச்சாரச் சீர்கேடுகளை அகற்றமுடியும்.
முதல் மூச்சு உப்பு சத்தியாக்கிரகமானது பம்பாய் மில் முதலாளிகளினுடைய பண உதவியாலும் பார்ப்பனர்களுடைய பத்திரிகையின் உதவியாலும் பிரசார உதவியாலும் பதினாயிரக்கணக்கான மக்களை ஜெயிலுக்கு அனுப்ப முடிந்தும் கடைசியாக எதை எதிர்த்து சத்தியாக்கிரகம் துடங்கப்பட்டதோ அதிலேயே சைமன் கமிஷனின் வட்டமேஜை மகாநாட்டிலேயே தானாகவே போய் கலந்து கொள்ளுகிறது என்கின்ற நிபந்தனையின் மீது ராஜியாகியே எல்லோரும் ஜெயிலில் இருந்து வெளிவரவேண்டியதாயிற்று.
புதிய சீர்திருத்தம் என்பது அதன்பாட்டுக்கு தானாகவே சைமன் கமிஷன் தீர்மானித்தபடி அல்லது ஒரு வழியில் சற்று அதிகமானால் மற்றொரு வழியில் சற்று குறைந்து ஏதோ ஒரு வழியில் அரசாங்கத்தாருக்கும் முதலாளிமார்களுக்கும் சுதேச ராஜாக்கள் ஜமீன்தாரர்கள் பெரிய உத்தியோ கஸ்தர்கள் பார்ப்பனர்கள் ஆகியவர்களுக்கும் எவ்வித மாறுதலும் குறைவும் இல்லாமலும் அவர்களுக்கு என்றென்றைக்கும் எவ்வித குறையும் மாறுதலும் ஏற்பட முடியா மலும் ஒரு சீர்திருத்தம் வரப்போகின்றது வந்தாய் விட்டது என்பது உறுதி.
இந்த சீர்திருத்தமானது பெரிதும் பணக்காரக் கூட்டமும் சோம்பேறிக் கூட்டமுமே நடத்திவைக்கத் தகுந்த மாதிரிக்கு இப்பொழுதிருந்தே பிரசாரங்கள் நடந்தும் வருகின்றன.
இப்படி யெல்லாம் முடிந்ததற்கு ஏதாவது ஒரு இரகசியம் இருந்துதான் ஆகவேண்டும்.அந்த ரகசியம் என்ன?என்பதுதான் இந்த தலையங்கத்தின் கருத்து.
இவ்விதக் கிளர்ச்சிகளையெல்லாம் காங்கிரசின் பேரால் காந்தியவர்கள் சென்ற இரண்டு வருஷங்களுக்கு முன் ஆரம்பித்த காலத்திலேயே இதை இந்த சட்ட மறுப்பு உப்பு சத்தியாக்கிரகம் எதற்காக ஆரம்பிக்கின்றேன் தெரியுமா?
என்று சர்க்காருக்கும் மற்றும் முதலாளிமாருக்கும் உயர்ந்த ஜாதியாராகிய சோம்பேறிக் கூட்டங்களுக்கும் தெரியும்படியாக ஒரு விளம்பரம் வெளிப்படுத்தி இருக்கிறார்.
அவ்விளம்பரம் என்ன என்று ஞாபகப் படுத்திப் பார்த்தால் இதன் இரகசியம் இன்னதென்று விளங்கிவிடும்.அதென்னவென்றால் நான் இன்று இந்தக்கிளர்ச்சி உப்பு சத்தியாக்கிரகம் ஆரம்பிக்கா விட்டால் இந்தியாவில் பொது உடமைக் கிளர்ச்சி ஏற்பட்டுவிடும்.
ஆகையால் அதை அடக்கவும் மக்கள் கவனத்தை அதில் செல்லவிடாதபடி வேறு பக்கத்தில் திருப்பவும் இதை உப்பு சத்தியாக்கிரகத்தை ஆரம்பிக்கின்றேன் என்று சொல்லியிருக்கிறார்.
அன்றியும் இவ்வித கிளர்ச்சிகளால் சர்க்காருக்கு ஏதாவது கெடுதி ஏற்பட்டதா அல்லது அவர்களின் நிலைமைக்கு ஏதாவது குறைவு ஏற்பட்டதா என்று பார்த்தால் யாதொரு குறைவும் ஏற்பட்டுவிடவில்லை.
உலகத்திலுள்ள பாதிரிகளும் செல்வவான்களும் அவர்களை ஆதரிப்பவர்களும் நாளொரு மேனியும் பொழுதொரு வண்ணமாய் புகழ்ந்த வண்ணமாகவே இருக்கிறார்கள்.
அவருடைய உபதேசத்தைக் கேட்க ஜெயில் வாசற்படியில் எப்போதும் ஆயிரக்கணக்கான பேரும் அவருடைய தரிசனையைப் பார்க்க எப்போதும் பதினாயிரக்கணக்கான பேரும் நின்ற வண்ணமாய் இருந்ததோடு இருக்கிறதோடு இந்தியாவிலுள்ள முதலாளித்தன்மை கொண்ட பத்திரிகைகள் எல்லாம் தங்கள் தங்கள் பத்திரிகைகளில் அரைவாசிப் பாகத்துக்கு மேலாகவே காந்தியின் புகழும் அவரது திருவிளையாடல்களும் அவரது உபதேசங்களுமாகவே நிரப்பப்படுகின்றன.
ஆனால் போலீசார் கைத்தடியால் அடிபட்டு உதைபட்டு அறைபட்டு மயங்கிக் கிடந்தவர்களுக்கும் காயப்பட்டவர்களுக்கும் சிறையில் சென்று கஷ்டப்பட்டவர்களுக்கும் என்ன நடந்தது?
சர்க்காரும் அவருக்கு மரியாதை காட்டுவதுடன் அவருக்கு இன்னமும் அதிக செல்வாக்கும் மதிப்பும் ஏற்பட வேண்டிய தந்திரங்களை யெல்லாம் பாமர ஜனங்களுக்கு தெரியாமல் படிக்கு செய்து கொண்டும் வருகின்றன.
ஆதலால் ஒத்துழையுங்கள் இல்லா விட்டால் பொது உடமைக்காரரும் சமதர்மக்காரரும் சட்ட சபையைக் கைப்பற்றி தேசத்தை மனித சமூகத்தை பாழாக்கி விடுவார்கள்.
என்று மதராஸ் காங்கிரசுக்காரர் ஜஸ்டிஸ் கட்சியை அழிக்க சட்ட சபைக்கு போய் மந்திரிகளை ஆதரிக்க வேண்டியிருந்தது என்று சொன்னது போல் சொல்லுவாரேயானால் சொல்லப் போகிறார் அப்போது ஜனங்கள் பாமர ஜனங்கள் யாதொரு முணு முணுப்பும் இல்லாமல் உடனே கீழ்படிவ தற்குத் தகுந்த அளவு காந்திக்கு எவ்வளவு செல்வாக்கும் பெருமையும் வேண்டுமோ அவ்வளவும் ஏற்படுத்த வேண்டியது இன்று சர்க்கார் கடமையாய் இருந்து வருகின்றது.
மற்றும் கொடுமைப்படுத்தப்பட்ட மக்களாகிய உழைப்பாளிகளான தீண்டாத வகுப்பார் என்பவர்கள் எப்படியோ முன்னுக்கு வருவதான ஒரு வழியை அடைந்தவுடன் அவர்களையும் என்றென்றும் உழைப்பாளிகளாகவே ஊராருக்காக கஷ்டப்படும் மக்களாகவே இருக்கும்படியான மாதிரிக்கு அவர்களை ஹரிஜனங்கள் என்னும் பேரால் ஒரு நிரந்தர ஜாதியாராக்கி வைக்கவேண்டிய ஏற்பாடுகளும் நடக்கின்றன.
அதைப்பற்றி தோழர் அம்பெத்காரின் அறிக்கையும்காந்தியாரின் மறுமொழியும் தமிழ்நாடு பத்திரிகையின் தலையங்கமும் ஆகிய சுருக்கங்களை மற்றொரு பக்கம் பிரசுரித்திருக்கிறோம்.
காந்தியாரின் சுயராஜ்ஜியக் கொள்கைகளில் முக்கியமானது வருணாச் சிரமதர்மமும் ஜாதிமுறையும் என்றென்றும் நிலைத்திருக்க வேண்டும் என்பதாகும்.
காந்தியின் வருணாச்சிரம கொள்கைக்கு வேறு அருத்தம் என்று சிலர் சொல்லுவதானாலும் அந்த வேறு அர்த்தம் இன்னது என்பதை காந்தியாரே பல தடவை சொல்லியிருக்கிறார் அதாவது பிராமணன் க்ஷத்திரியன் வைசியன் சூத்திரன் என நான்கு வருணம் பிறவியில் உண்டு என்றும் அவர்கள் ஒவ்வொருவரும் முறையே அறிவு பலம் வியாபாரம் சரரத்தினால் உழைப்பு ஆகியவைகளிலேயே ஈடுபடவேண்டியவர்கள் என்றும் சொல்லுகிறார்.
ஜாதி முறைக்கும் காந்தியார் கூறும் தத்துவார்த்தமானது தொழில்களுக்காக ஜாதிமுறை ஏற்பட்டதென்றும் அந்த ஜாதி முறையும் பிறவியிலேயே ஏற்பட்டதென்றும் அந்தந்த ஜாதியானுக்கு ஒரு பிறவித் தொழில் உண்டென்றும் அந்தந்தத் தொழிலையேஅவனவன் ஜாதிக்கு ஏற்ற தொழிலையே அவனவன் செய்து தீர வேண்டும் என்றும் சொல்லுகின்றார்.
இவ்வளவோடு மாத்திரமல்லாமல் இந்தமாதிரியான வருணாச்சிரம மர்ம முறையையும் ஜாதி முறையையும் நிலைநிறுத்தவே சுயராஜ்ஜியத்திற்கு பாடுபடுகிறேன் என்றும் கூறுகிறார்.
இந்த முறையில் காந்தியாரால் யாருக்கு லாபம் யாருக்கு சுகம் என்பதையும் யாருக்கு நஷ்டம் யாருக்கு கஷ்டம் என்பதையும் வாசகர்களையே சிந்தித்துப் பார்த்து முடிவு செய்துகொள்ளும்படி விட்டுவிடுகின்றோம்.
ஆகையால் காந்தியாரின் அரசியல் கிளர்ச்சியின் ரகசியமும் தீண்டாமை விலக்கு கிளர்ச்சியின் ரகிசியமும் இப்போதாவது மக்களுக்கு வெளியிட்டதா இல்லையா என்று கேட்கிறோம்.
இராஜேந்திர பிரசாத் வல்லபாய் படேல் ஜான் மத்தாய் ஜெகசீவன்ராம் அம்ருத் கௌர் சியாமா பிரசாத் முகர்ஜி நிற்பவர்கள் இடமிருந்து வலம் குர்சேத் லால் ஆர்.
பிரதம மந்திரி ஜவகர்லால் நேருவின் தலைமையிலான விடுதலை இந்தியாவின் இடைக்கால நடுவண் அரசில் சியாமா பிரசாத் முகர்ஜி வணிகம் மற்றும் தொழில் அமைச்சரானார்.
மேலும் ஜம்மு காஷ்மீர் மாநில பிரதமரின் அனுமதியின்றி இந்திய நாட்டுக் குடியரசுத் தலைவரும் ஜம்மு காஷ்மீர் மாநிலத்திற்குள் செல்ல இயலாது என்ற விதியை முகர்ஜி கடுமையாக எதிர்த்தார்.
நட்புச் செய்தபிறகு நட்பை உடையவர்க்கு அதிலிருந்து விடுதலை இல்லை ஆகையால் ஆராயாமல் நட்புச் செய்வதைப் போல் கெடுதியானது வேறு இல்லை.
நட்பு ஆள்பவர்க்கு நட்ட பின் வீடு இல்லை நட்பினை விரும்பி அதன்கண்ணே நிற்பார்க்கு ஒருவனோடு நட்புச் செய்தபின் அவனை விடுதலுண்டாகாது நாடாது நட்டலின் கேடு இல்லை ஆகலான் ஆராயாது நட்புச் செய்தல்போலக் கேடுதருவது பிறிதில்லை.
ஆய்ந்து ஆய்ந்து கேண்மை கொள்ளாதான் குணமும் செய்கையும் நல்லன் என்பது பலகாலும் பலவாற்றானும் ஆராய்ந்து ஒருவனோடு நட்புக்கொள்ளாதவன் கடைமுறை தான்சாம் துயரம் தரும் முடிவில் தான் சாதற்கு ஏதுவாகிய துன்பத்தினைத் தன் மாற்றார் விளைக்க வேண்டாமல் தானே விளைக்கும்.
குணனும் குடிமையும் குற்றமும் குன்றா இனனும் அறிந்து ஒருவன் குணத்தினையும் குடிப்பிறப்பினையும் குற்றத்தினையும் குறைவற்ற சுற்றத்தினையும் ஆராய்ந்தறிந்து நட்பு யாக்க அவனோடு நட்புச் செய்க.
குற்றமில்லாதார் உலகத்து இன்மையின் உள்ளது பொறுக்கப்படுவதாயின் அவர் நட்பு விடற்பாற்றன்று என்பார் குற்றமும் என்றும் சுற்றப் பிணிப்புடையார் நட்டாரோடும் பிணிப்புண்டு வருதலின் குன்றா இனனும் என்றும் விடப்படின் தம் குறையாம் என்பார் அறிந்து யாக்க என்றும் கூறினார்.
குடிப்பிறந்து தன்கண் பழி நாணுவானை உயர்ந்த குடியின்கண் பிறந்து தன்மாட்டு உலகர் சொல்லும் பழிக்கஞ்சுவானை கொடுத்தும் நட்புக் கொளல் வேண்டும் சில கொடுத்தாயினும் நட்புக் கோடல் சிறந்தது.
குடிப்பிறப்பால் தான் பிழை செய்யாமையும் பழியைஅஞ்சலான் பிழைத்தன பொறுத்தலும் பெற்றாம் இவைஇரண்டும் உடையானைப் பெறுதல் அருமையின் அவன் நட்பை விலை கொடுத்தும் கொள்கஎன்பதாம்.
மேற்கூறியவற்றுள் உயர்குடிப்பிறந்து தன்மாட்டுப் பிறர் சொல்லும் பழிக்கு அஞ்சுமவனை அவன் வேண்டிய தொன்று கொடுத்தும் நட்பாகக் கொள்ளல் வேண்டும்.
அல்லது அழச்சொல்லி தாம் உலக வழக்கல்லது செய்யக்கருதின் சோகம் பிறக்கும்வகை சொல்லி விலக்கியும் இடித்து செய்தக்கால் பின்னும் செய்யாவகை நெருக்கியும் வழக்கு அறிய வல்லார் அவ்வழக்குச் செய்யாவழிச் செய்விக்கவும் வல்லாரை ஆய்ந்து நட்புக் கொளல் ஆராய்ந்து நட்புக் கொள்க.
தத்தம் நட்பெல்லைகள் சுருங்கியிருக்கவும் செல்வக்காலத்துப் புறத்துத் தோன்றாமல் போந்தார் பின் கேடு வந்துழிச் செயல் வேறுபடுதலின் அக்கேட்டால் அவை வரையறுக்கப்படும் என்பதுபற்றிக் கேட்டினைக் கோலாக்கியும்அதனால் அவரை அளந்தறிந்தால் ஆவாரையே கோடலின் அவ்வறிவை உறுதி என்றும் கூறினார்.
ஒருவனுக்கு ஊதியம் என்று சொல்லப்படுவது அறிவில்லாதவருடன் செய்துகொண்ட நட்பிலிருந்து நீங்கி அவரைக் கைவிடுதலாகும் ஒருவனுக்கு ஊதியம் என்று சொல்லப்படுவது அறிவில்லாதவருடன் செய்துகொண்ட நட்பிலிருந்து நீங்கி அவரைக் கைவிடுதலாகும் ஒருவற்கு ஊதியம் என்பது ஒருவனுக்குப் பேறு என்று சொல்லப்படுவது பேதையார் கேண்மை ஒரீஇ விடல் அறிவிலாரோடு நட்புக் கொண்டானாயின் அதனை ஒழிந்து அவரின் நீங்குதல்.
ஊக்கம் குறைவதற்குக் காரணமான செயல்களை எண்ணாமலிருக்கவேண்டும் அதுபோல் துன்பம் வந்த போது கைவிடுகின்றவரின் நட்பைக் கொள்ளாதிருக்க வேண்டும்.
உள்ளம் சிறுகுவ உள்ளற்க தம் ஊக்கம் சுருங்குவதற்குக் காரணமாய வினைகளைச் செய்ய நினையாதொழிக அல்லற்கண் ஆற்று அறுப்பார் நட்புக் கொள்ளற்க அதுபோலத் தமக்கு ஒரு துன்பம் வந்துழிக் கைவிடுவார் நட்பினைக் கொள்ளாதொழிக.
கெடும்பொழுது கைவிடுவாரது நட்பைத் தன்னைப் பிறர் கொல்லுங் காலத்து நினைப்பினும் நினைத்த மனத்தினை அந்நட்புச் சுடும் அவர் கொல்லுமதனினும்.
உலகோடு ஒத்தார் நட்பு இருமை இன்பமும் பயத்தலின் மருவுக என்றும் அதனோடு மாறாயினார் நட்புத் துன்பமே பயத்தலின் அதன் ஒழிவை விலை கொடுத்தும் கொள்க என்றும் கூறினார்.
பயணிகளுக்கு பற்றுச்சீட்டை வழங்கக்கூடியவாறு தமது ஓட்டோவில் மீற்றர் கருவிகளைப் பொருத்துவது கட்டாயமாக்கப்பட்டுள்ள போதிலும் பெரும்பாலானோர் குறித்த நடைமுறையினை பின்பற்றுவதில்லை என தெரிவிக்கப்படுகிறது.
ஓட்டோ சாரதிகள் தமக்கு ஏற்றாற்போல் கட்டணங்களை அறவிடுவதனால் பயணிகள் எதிர்நோக்கிவரும் பிரச்சினைகளுக்குத் தீர்வுக் காணும் வகையில் இந்த சட்டம் அமுல்படுத்தப்பட்டுள்ளது.
கோயில் பிரசாதங்கள் தயாரிப்பில் சுகாதாரக் கேடு அதிகமாக உள்ளது என்றும் உயிர்க் கொல்... தேவர்கள் என்றும் பல தெய்வங்கள் என்றும் அவற்றின் அவதாரமென்றும் உருவமென்றும் அதற்காக மதமென்றும் சமயமென்றும் மதாச்சாரியார்கள் என்றும் சமயாச்சாரியார்கள் என்றும் கட்டியழு பவர்கள் ஒன்று பகுத்தறிவில்லாதவர் களாக இருக்க வேண்டும் அல்லது வயிற்றுப் பிழைப்புக்குப் புறப்பட்ட புரட்டர்களாயிருக்க வேண்டும் என்பதை அபிப்பிராயமாகக் கொண்டு வெகு கால முதலே பல தடவைகளில் பல பெரியார்கள் வெளிப்படுத்தி இருக்கின்றார்கள்.
அதுபோலவே சிவன் என்றோ விஷ்ணு என்றோ பிரம்மா என்றோ அல்லது ஒரு ஆசாமி என்றோ அல்லது ஒரு உருவமென்றோ கொள்ளுவதும் உண்மை ஞானமற்றவர்களின் கொள்கை என்றும் பலர் சொல்லிவந்திருக்கிறார்கள்.
ஆதலால் உலகத் தோற்றமும் அதில் நடைபெறும் உற்பத்தி வாழ்விப்பு அழிவிப்பு என்பவையான மூவகைத் தன்மைகளையும் மேற்படி சாமிகளோ ஆசாமிகளோ ஒவ்வொரு தன்மையை ஒவ்வொரு ஆசாமி நடத்துகிறான் என்றோ அல்லது ஒவ் வொரு தன்மைக்கு ஒவ்வொரு ஆசாமி பொறுப்பாளியாய் இருக்கின்றான் என்றோ நினைத்துக் கொண்டிருப்பவர்கள் விசார ஞானமற்றவர்கள் என்றே சொல்லுவோம்.
மற்றபடி மேல்கண்ட ஒவ்வொரு தன்மைக்கும் மேல்கண்ட ஒவ்வொரு பெயர் வைக்கப்பட்டிருக்கின்றது என்றும் அது ஒரு உருவமல்ல ஒரு உருப்படி அல்ல என்றும் உற்பத்தி வாழ்வு அழிவு என்னும் தன்மையையும் அத்தன்மைக்கு ஆதாரமான தோற்றங்களைத்தான் கடவுள் என்றோ தெய்வம் என்றோ சாமி என்றோ ஆண்டவன் என்றோ கருதுகிறோம் என்பதாகவும் தானாகத் தோன்றிற்று தானாக வாழ்ந்தது தானாக அழிகின்றது என்கின்ற யாவும் இயற்கைதான் என்றும் அவ்வியற்கைக்குத்தான் கடவுள் ஆண்டவன் சாமி தெய்வம் என்று சொல்லுகின் றோம் என்பதாகவும் மற்றும் இவ்வி யற்கைத் தோற்றங்களுக்கு ஏதாவது ஒரு காரணமோ அல்லது ஒரு சக்தியோ இருக்கவேண்டுமே என்றும் அந்தக் காரணத்திற்கோ சக்திக்கோதான் கடவுள் சாமி ஆண்டவன் தெய்வம் என் கின்ற பெயர் கொடுக்கபட்டிருக்கின்றது என்பதாகவும் சொல்லிக்கொண்டு மாத் திரம் இருப்பவர்களிடத்தில் நமக்கு இப்போது பெரியதொரு தகராறு இல்லை.
ஆனால் அந்தக் கடவுள் என்பவை களுக்கு கண்மூக்கு வாய் கை கால் தலை பெயர் ஆண் பெண் தன்மை பெண்ஜாதி புருஷன் வைப்பாட்டி தாசி குழந்தை குட்டி தாய் தகப்பன் முதலியவைகளைக் கற்பித்து அவைகளினிடத்தில் பக்தி செய்யவேண்டும் என்றும் அவற் றிற்குக் கோவில் கட்டிக் கும்பாபிஷேகம் செய்து தினம் பல வேளை பாலாபிஷேகம் படைப்பு பூஜை முதலியன செய்யவேண்டும் என்றும் அச்சாமிகளுக்குக் கல்யாணம் முதலியவை செய்வதோடு அந்தக் கடவுள் அப்படிச் செய்தார் இந்தக் கடவுள் இப்படிச் செய்தார் என்பதான திருவிளை யாடல்கள் முதலியவை செய்து காட்ட வருஷா வருஷம் உற்சவம் செய்யவேண்டும் என்றும் அக்கடவுள்களின் பெருமையைப் பற்றியும் திருவிளையாடல்களைப் பற்றியும் பாடவேண்டும் என்றும் அப்பாடல்களை வேதமாக திருமுறையாக பிரபந்தமாக அப்படிப்பட்ட கடவுள்கள் உண்டு என்பதற்கு ஆதாரமாகக் கொள்ளவேண்டும் என்றும் அப்பாடல்களைப் பாடினவர்களை சமயாச்சாரியார்களாக ஆழ்வார்களாக சமயகுரவர்களாக நாயன்மார்களாக அற்புதங்கள் பல செய்த அவதாரங் களாகக் கொள்ள வேண்டும் என்றும் இதுபோன்ற இன்னும் பல செய்தால் அக்கடவுள்கள் நமது இச்சைகளை நிறைவேற்றுவார்கள் என்றும் மற்றும் நாம் செய்த செய்கின்ற செய்யப்போகின்ற எவ்வித அக்கிரமங்களையும் அயோக்கி யத்தனங்களையும் கொடுமைகளையும் மன்னிப்பார் என்றும் சொல்லப்படுபவை களான மூடநம்பிக்கையும் வயிற்றுப் பிழைப்பும் சுயநலப்பிரசாரமும் ஒழிய வேண்டுமென்பதுதான் நமது கவலை.
ஏனெனில் இந்நாட்டில் பார்ப்பன ஆதிக்கத்திற்கும் மக்களை மக்கள் ஏமாற்றிக் கொடுமைப்படுத்துவதற்கும் மற்ற நாட்டார்கள்போல நம் நாட்டு மக்களுக்குப் பகுத்தறிவு விசாலப்படாமல் மற்ற நாட்டார்களைப்போல விஞ்ஞான சையன்ஸ் சாஸ்திரத்திலே முன்னேற்றமடையாமல் இருப்பதற்கும் அந்நிய ஆட்சிக் கொடுமையிலிருந்து தப்பமுடியா மல் வைத்த பளுவைச் சுமக்க முதுகைக் குனிந்து கொடுத்துக் கொண்டிருப்பதற்கும் இம்மூடநம்பிக்கைகளும் சில சுயநலமிகளின் வயிற்றுச் சோற்றுப் பிரசாரமும் இவைகளினால் ஏற்பட்ட கண்மூடி வழக்கங்களும் செலவுகளுமேதான் காரணங்கள் என்பதாக நாம் முடிவு செய்து கொண்டிருக்கின்றோம்.
நாமும் நமது நாடும் அடிமைப்பட்டுக் கிடப்ப தற்கும் ஒருவரையொருவர் உயர்வு தாழ்வு கற்பித்துக் கொடுமைப்படுத்தி ஒற்றுமையில்லாமல் செய்திருப்பதற்கும் மக்கள் பாடுபட்டுச் சம்பாதிக்கும் பொருள்கள் எல்லாம் நாட்டின் முன்னேற்றத்திற்கும் பயன்படாமல் பாழாவதற்கும் மக்களின் அறிவு வளர்ச்சி கட்டுப்பட்டுக் கிடப்பதற்கும் சிறப்பாக மக்களின் ஒழுக்கங்கள் குன்றி மக்களிடத்தில் மக்களுக்கு அன்பும் உபகாரமும் இல்லாமல் இருப்பதற்கும் மேற்கண்ட கொள்கைகள் கொண்ட கடவுள் என்பதும் அதன் சமயமும் சமயாச்சாரியார்கள் என்பவர்களும் அவர்களது பாடல்களும் நெறிகளுமே முக்கிய காரணம் என்பதை வலியுறுத்திக் கூறுகிறோம்.
நிற்க இக்கடவுள்களின் பொருட்டாக நம் நாட்டில் பூஜைக்கும் அபிஷேகத்திற்கும் அவற்றின் கல்யாணம் முதலிய உற்சவத்திற்கும் பஜனை முதலிய காலட்சேபத்திற்கும் இக்கடவுள்களைப் பற்றிய சமயங்களுக்காக மடங்களுக்கும் மடாதிபதிகளுக்கும் மூர்த்தி ஸ்தலம் தீர்த்த ஸ்தலம் முதலிய யாத்திரைகளுக் கும் இக்கடவுள் அவதார மகிமைகளையும் திருவிளையாடல்களையும் இக்கடவுள் களைப்பற்றிப் பாடின பாட்டுகளையும் அச்சடித்து விற்கும் புத்தகங்களையும் வாங்குவதற்கும் மற்றும் இவைகளுக் காகச் செலவாகும் பொருள்களாலும் நேரங்களாலும் ஏற்படும் செலவும் நம் ஒரு நாட்டில் மாத்திரம் சுமார் இருபது கோடி ரூபாய்களுக்குக் குறைவில்லாமல் வருஷா வருஷம் பாழாகிக்கொண்டு வருகின்றன என்று சொல்லுவது மிகையாகாது.
இவ்விருபது கோடி ரூபாய்கள் இம்மாதிரியாக பாழுக்கிறைக்காமல் மக்களின் கல்விக்கோ அறிவு வளர்ச்சிக்கோ விஞ்ஞான சையன்ஸ் வளர்ச்சிக்கோ தொழில் வளர்ச்சிக்கோ செலவாக்கப்பட்டு வருமானால் நம்நாட்டில் மாத்திரம் வாரம் லட்சக்கணக்கான மக்களை நாட்டை விட்டு அந்நிய நாட்டிற்குக் கூலிகளாக ஏற்றுமதி செய்ய முடியுமா?
தீண்டக் கூடாத நெருங்கக்கூடாத பார்க்கக் கூடாத மக்கள் என்போர்கள் கோடிக் கணக்காய் புழு பூச்சி மிருகங்களுக்கும் கேவலமாயிருந்து கொண்டிருக்க முடி யுமா?
நமக்குக் கல்வி இல்லாததற்குச் சர்க்கார் மீது குற்றம் செலுத்துவதில் கவலை கொள்ளுகின்றோமேயல்லாமல் நம் சாமியும் பூதமும் சமயமும் நம் செல்வத்தையும் அறிவையும் கொள்ளை கொண்டிருப்பதைப் பற்றி யாராவது கவலை கொள்ளுகின்றோமா என்று கேட்கின்றோம்.